**Izziņa par atzinumos sniegtajiem iebildumiem**

Ministru kabineta rīkojuma projekts “Par valstij piekrītošo nekustamo īpašumu nodošanu Ogres novada pašvaldības īpašumā”VSS-442

|  |  |
| --- | --- |
| **Informācija par elektronisko saskaņošanu:**Datums:  | 03.08.2020. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|   |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 17.06.2020. atzinums Nr.1-9.1/637;Vides aizsardzības un reģionālās attīstības ministrijas 15.06.2020. atzinums Nr.1-22/5415 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)**  | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija**  |
| 1 | 2 | 3 | 4 | 5 |
| 1. | *Rīkojuma projekta anotācija.* | Vides aizsardzības un reģionālās attīstības ministrija par rīkojuma projektu **izsaka šādu iebildumu:** Ministrija no anotācijas konstatē, ka tajā valsts nekustamajiem īpašumiem nav norādīti noteiktie apgrūtinājumi. | **Iebildums izvērtēts, sniedzam šādu skaidrojumu:**Saskaņā ar Nekustamā īpašuma valsts kadastra informācijas sistēmas datiem uz 24.07.2020. valsts nekustamajiem īpašumiem Īrisu ielā 1A, Ogrē, Ogres novadā (nekustamā īpašuma kadastra Nr.7401 003 0687) un Zvaigžņu ielā 101, Ogrē, Ogres novadā (nekustamā īpašuma kadastra Nr.7401 003 0708) nav noteikti apgrūtinājumi. | **Rīkojuma projekta anotācija papildināta ar šādu informāciju:**Valsts nekustamajiem īpašumiem Īrisu ielā 1A, Ogrē, Ogres novadā (nekustamā īpašuma kadastra Nr.7401 003 0687) un Zvaigžņu ielā 101, Ogrē, Ogres novadā (nekustamā īpašuma kadastra Nr.7401 003 0708) nav noteikti apgrūtinājumi. |
| 2. | *Rīkojuma projekta anotācija;* | Tieslietu ministrija par rīkojuma projektu **izsaka šādu iebildumu:** Saskaņā ar projekta 1.1.apakšpunktu Ogres novada pašvaldībai paredzēts nodot valstij piekrītošo nekustamo īpašumu (nekustamā īpašuma kadastra Nr.7401 003 0708) – zemes vienību (zemes vienības kadastra apzīmējums 7401 003 0708) 0,0210 ha platībā Zvaigžņu ielā 101, Ogrē, Ogres novadā, kopā ar būvi (asfaltēts laukums).Ministrija norāda, ka atbilstoši anotācijā minētajam, no zemesgrāmatas un Nekustamā īpašuma valsts kadastra informācijas sistēmas nav konstatējams, ka būve būtu reģistrēta nekustamā īpašuma sastāvā.Ministrija vērsa uzmanību, ka atbilstoši Nekustamā īpašuma valsts kadastra likuma 13.panta pirmajā daļā noteiktajam nekustamā īpašuma īpašniekam vai, ja tāda nav – tiesiskajam valdītājam vai kadastra subjektam ir pienākums ierosināt būves noteikšanu, ja nekustamajā īpašumā ir Kadastra informācijas sistēmā nereģistrēta būve vai Kadastra informācijas sistēmā reģistrēta apvidū neesoša būve. Kadastra subjektam ir pienākums ierosināt kadastra objekta kadastra datu aktualizāciju Kadastra informācijas sistēmā, ja mainīts nekustamā īpašuma sastāvs vai nekustamā īpašuma objektu raksturojošie dati.Ievērojot minēto, ministrija aicina Finanšu ministriju ierosināt būves noteikšanu, attiecīgi sakārtojot jautājumu par būves tiesisko stāvokli pirms nekustamā īpašuma (kadastra Nr.7401 003 0708) nodošanas Ogres novada pašvaldībai. | **Iebildums izvērtēts, sniedzam šādu skaidrojumu:**Rīkojuma projekts sagatavots saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Likuma 42.1 pantatrešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.Finanšu ministrija nav vienojusies ar Ogres pilsētas pašvaldību par citādu rīcību, kā minēts tiesību normā. Līdz ar to Ogres pilsētas pašvaldībai normatīvo aktu noteiktajā kārtībā ir jāveic būves kadastrālā uzmērīšana, kā arī citas ar valstij piekrītošā nekustamā īpašuma reģistrēšanu saistītās darbības.Izskatot likumprojektu "Grozījums Publiskas personas mantas atsavināšanas likumā" (likumprojekta reģ. Nr. 644/Lp12) 23.03.2017. Saeimā, ar kuru likums tika papildināts ar 42.1. pantu, pamatojumā cita starpā ir norādīts, ka *“Būtiski, ka priekšlikums attiecināms gan uz tiem piekrītošajiem nekustamajiem īpašumiem, kas ir pirmreizēji reģistrēti zemesgrāmatā, gan uz tiem, kas nav uzmērīti un ierakstīti zemesgrāmatā. Ministru kabineta vai pašvaldības domes lēmums par nekustamā īpašuma nodošanu vienlaikus ir pilnvarojums pašvaldībai vai valsts iestādei parakstīt nostiprinājuma lūgumu par nekustamā īpašumā ierakstīšanu zemesgrāmatā uz valsts vai pašvaldības vārda, kā arī veikt citas nepieciešamās darbības nekustamā īpašuma ierakstīšanai zemesgrāmatā. Šādā gadījumā valsts iestādes un pašvaldības iestādes atbrīvojamas no kancelejas nodevas, kas saistītas ar nekustamā īpašuma ierakstīšanu un īpašuma tiesību nostiprināšanu,  samaksas. Visas ar piekrītošā nekustamā īpašuma reģistrēšanu saistītās darbības (t.sk. ar nekustamā īpašuma uzmērīšanu saistītās darbības) veic pašvaldība no sava budžeta līdzekļiem, ja nekustamo īpašumu nodod pašvaldībai, vai valsts iestāde no valsts budžeta līdzekļiem, ja attiecīgais nekustamais īpašums tiek nodots valstij, izņemot gadījumu, kad attiecīgās publiskās personas ir vienojušās citādi.”*Rīkojuma projekta anotācijas 2.punkts paredz nodot nekustamo īpašumu Ogres novada pašvaldības īpašumā un pašvaldība kā zemes vienības īpašnieks būs tiesīga veikt darbības būves (asfaltēts laukums) tiesiskā statusa sakārtošanai.Ņemot vērā to, ka būves ierakstīšana uz cita īpašnieka - šajā gadījumā – uz valsts - vārda ir maksas pakalpojums, kā arī to, ka nekustamie īpašumi tiek nodoti Ogres novada pašvaldības īpašumā, līdz ar to no nekustamajiem īpašumiem valsts negūst ieņēmumus, valstij nav lietderīgi veikt Tieslietu ministrijas atzinumā minētās darbības – būves noteikšanu un reģistrēšanu nekustamā īpašuma sastāvā, jo nepieciešami papildu finanšu, administratīvie un laika resursi. | **Rīkojuma projekta anotācija papildināta ar šādu informāciju:**Publiskas personas mantas atsavināšanas likuma 42.1 pantatrešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.Finanšu ministrija nav vienojusies ar Ogres pilsētas pašvaldību par citādu rīcību, kā minēts tiesību normā, līdz ar to visas ar valstij piekrītošā nekustamā īpašuma reģistrēšanu saistītās darbības (t.sk. ar būves kadastrālās uzmērīšanu saistītās darbības) normatīvo aktu kārtībā veiks Ogres pilsētas pašvaldība no sava budžeta līdzekļiem. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

|  |
| --- |
| Ilvija PeimaneTiesību aktu speciālists, 25600849Ilvija.Peimane@vni.lv  |